Mo-Mo-Paradise Central World
ชาบูชาบู นึงถึงชาบูต้องเป็นซุปใสหอมๆหรือสุกี้ยากี้ จิ้มเนื้อชั้นดีลงไปพอสุก ทานกับไข่ไก่สด น้ำจิ้มพอนสึรสเปรี้ยว เค็ม หรือน้ำจิ้มงาหอมละมุน และเพื่อความสะใจไปอีกขั้นต้องเป็นบุฟเฟ่ต์ด้วยสิถึงจะดี ร้านที่จะตอบสนองตัณหาของเราในคราวนี้คงไม่พ้น Mo-Mo-Paradise ที่เป็นร้านชาบูๆสไตล์ญี่ปุ่นแท้ๆมีสาขาเปิดอยู่มากมาย วันนี้เลือมาทานกันที่สาขา Central World เป็นร้านขนาดใหญ่ มีโซน A La Carte และบุฟเฟ่ต์ นี่สิร้านที่ฉันตามหา บุฟเฟ่ต์ของที่นี่มีให้เลือกทั้ง ซุปสุกี้ยากี้จิ้มไข่สด หรือ ซุปชาบูจิ้มพอนสึและน้ำจิ้มงา เลือกได้อย่างใดอย่างหนึ่งราคา 399++ ซุป 2 อย่าง 449++ เลือกทานได้ตามใจ ส่วนอาหารของที่นี่มีไม่ี่กี่เมนูแต่ราคาแพงนักเพราะเป็นเกรดพรีเมี่ยม ทั้งเนื้อวัวออสเตรเลีย เนื้อหมูคุโรบูตะ ข้าวสวย ผักสด สลัดมีน้ำสลัดญี่ปุ่นและครีมสลัด มีแค่นี้แหละ แต่ความอร่อยบอกได้เลยว่าสุดยอด วันนี้มาแล้วขอสนองตัณหาแบบจัดเต็ม เป็นชุด 2 น้ำซุปราคา 449++ น้ำซุปสุกี้ของที่นี่รสหวานหอมกลิ่นโชยุเข้มข้น จิ้มเนื้อวัวขั้นดีพอสุกชมพู จุ่มลงในไข่ไก่สด CP ตีให้แตกแล้วนำเข้าปากทันที ได้รสหวานเค็มของน้ำซุปในเนื้อเคล้าความคาวนิดๆลื่นคอของไข่สดทานได้ไม่มีเบื่อ หมูคุโรบูตะแทรกไขมันละเอียด จุ่มลงในซุปชาบูชาบูจนสุกดี จิ้มลงในพอนสึที่ปรุงด้วยต้นหอม ผักดองบดสีแดง ได้รสเปรี้ยวเค็มและสดชื่นของต้นหอม หรือจะจิ้มลงน้ำจิ้มงา รสเค็มอ่อนๆกลมกล่อมกลิ่นงา ทานได้เรื่อยๆไม่มีเบื่อ หรือถ้าเริ่มเบื่อเนื้อแล้วเดินไปที่เค้าท์เตอร์ผักสดนอกจากผักแล้วยังมีสลัดให้เลือกทั้งน้ำสลัดครีมรสเปรี้ยวหวานมัน และน้ำสลัดญี่ปุ่นเปรี้ยวเค็มหอมกลิ่นงาให้ทาน ขาดไม่ได้อีกอย่างคือเครื่องดื่มที่มีหลากหลาย ทั้งชาเขียวร้อน ตู้กาแฟกดได้หลายแบบ น้ำอัดลม ชาไทย กาแฟเย็น น้ำมะนาว มีให้เลือกค่อนข้างเยอะทีเดียว 